**Флавиј Аријан** (89 година - 145/6 година од нашата ера) од Никомедија (денес Измит во Турција) ― писател, историчар и извор за историјата на Александар Македонски.

*Александровата анабаза*, реиздание од 1575 година
Тој направил блескава кариера во времето на владеењето на царот Хадријан. Најпрво бил избран за конзул, а потоа за гувернер на провинцијата Кападокија (периодот помеѓу 131–137 година). По смртта на Хадријан се повлекол во Атина и започнал да се занимава со книжевна работа. Најзначајно негово дело е „Александровата анабаза" („Историја на војните на Александар"), во седум книги.

По примерот на Ксенофонт, Флавиј Аријан пишувал философски, историски и воени записи, така што на шега бил наречен *Xenophon redivivus*. Исто така, тој бил под лвијание и на постарите извори (Птолемај, Аристобул и други). Од зачуваните истории за Александар Македонски, овој негов труд се смета за најрелевантен. Во него е зачувана официјалната традиција за Александар, лишена од фантастичните приказни и анегдоти, како и од морализаторските расудувања што се среќаваат кај другите сочувани извори. Значајно е, исто така и неговото дело „Индиска историја" (Индике) во кое ја опишува пловидбата на Неарх од устието на Инд до Персискиот Залив. Тој е важен извор и за периодот непосредно по смртта на Александар и за поделбата на власта меѓу дијадосите. Тие настани ги опишал во делото *„Настаните по Александар"*, кое има десет книги. Овој негов труд бил преработен во третиот век од атинскиот историчар Дексип, а негови изводи се зачувани кај цариградскиот патријарх Фотиј I (9 век).

Флавиј Аријан му бил ученик на Епиктет и по неговата смрт објавил неколку дела во кои ги изложил етичките погледи на својот учител. Такви се делата: „Разговорите Епиктетови" во 12 книги (од кои се сочувани само првите четири), „Прирачникот Епиктетов" и „Хомилии" во 12 книги (кои не се сочувани.

Наводи
------

1. ↑  Edwards, Iorwerth Eiddon Stephen; Gadd, Cyril John; Hammond, Nicholas Geoffrey Lemprière; Boardman, John; Lewis, David Malcolm; Walbank, Frank William; Astin, A. E.; Crook, John Anthony; Lintott, Andrew William (1970). *The Cambridge Ancient History* (англиски). Cambridge University Press. ISBN 978-0-521-23445-0.
2. 1 2  „Arrian | Greek historian". *Encyclopedia Britannica* (англиски).
3. 1 2 3  *Македонски историски речник*. Скопје: ИНИ. 2000. стр. 43. ISBN 9989-624-46-1. На `|first=` му недостасува `|last=` (help)
4. 1 2  Miloš N. Đurić, „Stoička škola i Marko Aurelije", во: Marko Aurelij, *Samom sebi*. Beograd: Dereta, 2004, стр. 22.

Надворешни врски
----------------

|  |  |
| --- | --- |
| Ризница | „Флавиј Аријан" на Ризницата ? |

* Livius, Arrian of Nicomedia Архивирано на 9 август 2014 г. by Jona Lendering
* *Arrian On Coursing: the Cynegeticus* William Dansey 1831
* Arrianus's voyage round the Euxine Sea: translated and accompanied with a geographical dissertation and maps

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 100192636
* LCCN: n79023201
* ISNI: 0000 0001 2145 1319
* GND: 118504436
* SELIBR: 175882
* SUDOC: 02720698X
* BNF: cb130917071 (податоци)
* BIBSYS: 90114192
* NLA: 36187190
* NDL: 00431769
* NKC: jn19981000151
* BNE: XX953896
* CiNii: DA01660730

 |

 |